Φασόλια με λιαστή ντομάτα, μπέικον και φέτα
Πιο πλούσια φασολάδα, δεν έχετε ξαναφάει. Μαγειρεμένη με λιαστές ντομάτες και πιπεριές Φλωρίνης, ενισχυμένη με μπέικον και φέτα, είναι θρεπτική και πολύ χορταστική.
500 γρ. φασόλια μέτρια, μουλιασμένα από το βράδυ και στραγγισμένα , 50 ml ελαιόλαδο , 250 γρ. ξερά κρεμμύδια, σε λεπτές φέτες , 2 κουτ. σούπας φύλλα σέλινου , 100 γρ. καρότα, σε λεπτές ροδέλες , 50 γρ. πιπεριές Φλωρίνης (από βαζάκι), καλά στραγγισμένες, σε μέτρια καρέ , 50 γρ. λιαστές τομάτες, διατηρημένες σε λάδι, στραγγισμένες και ψιλοκομμένες , 50 ml χυμός λεμονιού , 50 ml λευκό βαλσαμικό , 250 γρ. μπέικον, σε μέτρια καρέ , 150 γρ. τυρί φέτα, χοντροτριμμένη , 1 κουτ. σούπας μαϊντανός, ψιλοκομμένος, 6-8 φύλλα βασιλικού, αλάτι, φρεσκοτριμμένο πιπέρι
Για να φτιάξουμε φασόλια με λιαστή ντομάτα, μπέικον και φέτα, ξεκινάμε ζεσταίνοντας σε μια βαθιά κατσαρόλα το λάδι σε μέτρια φωτιά και σοτάρουμε τα καρότα με τα κρεμμύδια για 3-4 λεπτά, μέχρι να μαλακώσουν ελαφρώς.Ρίχνουμε τα φασόλια, αλατοπίπερο και περίπου 1 λίτρο νερό (ή ζωμό λαχανικών, αν έχουμε) και βράζουμε για 20 λεπτά, μέχρι να μισομαλακώσουν. Προσθέτουμε το λεμόνι, το βαλσαμικό, τις πιπεριές Φλωρίνης και χαμηλώνουμε τη φωτιά. Μαγειρεύουμε για άλλα 40 λεπτά, μέχρι να μαλακώσουν τα φασόλια. Ρίχνουμε τη λιαστή ντομάτα και το σέλινο, ανακατεύουμε και αποσύρουμε από τη φωτιά. Παράλληλα, σε ένα τηγάνι σοτάρουμε το μπέικον σε δυνατή φωτιά μέχρι να ροδίσει.Το στραγγίζουμε σε χαρτί κουζίνας. Μοιράζουμε στα πιάτα τη φασολάδα και σκορπίζουμε το μπέικον, τον μαϊντανό, τη φέτα και τον βασιλικό.
Λαχανικά,Όσπρια,Φασόλια,Φέτα